18. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ  ΚΑΙ ΠΡΟΓΡΑΜΜΑΤΙΣΜΟΥ ΚΑΙ  ΑΠΑΣΧΟΛΗΣΕΩΣ Αριθ. 35363/5629 της 12/12 Σεπτ. 1974 (ΦΕΚ Β΄ 882) Περί άρσεως αναστολής εφαρμογής διατάξεων του Νόμ. 3239/55. Έχοντες υπ’ όψει: α)Τας διατάξεις των άρθρ. 21 παρ. κ 37 παρ. 1 και 38 παρ. 1 του Ν.Δ. 17/74 «περί Πολιτικής Σχεδιάσεως Εκτάκτου Ανάγκης». β)Την δια της υπ’ αριθ. ΕΠ 913/10.9.1974 αποφάσεως του Πρωθυπουργού παρασχεθείσαν έγκρισιν «περί άρσεως της αναστολής του Νόμ. 3239/55 κλπ.», αποφασίζομεν: 1.Αίρομεν καθ’ άπασαν την επικράτειαν την δια της παρ. 1 της υπ’ αριθ. 744/20.7.1974 αποφάσεως του Υπουργού Απασχολήσεως (ΦΕΚ 734 τεύχ. Β΄της 22.7.1974) διαταχθείσαν αναστολήν της εφαρμογής των διατάξεων του Νόμ. 3239/1955 «περί τρόπου ρυθμίσεως των Συλλογικών Διαφορών Εργασίας κλπ. και των συμπληρωσάντων και τροποποιησάντων τούτον μεταγενεστέρως Ν.Δ/των, ως και των α) Α.Ν. 435/68 «περί του καθορισμού ελαχίστων ορίων μισθών κατηγοριών τινών μισθωτών», β)Ν.Δ. 1198/72 «περί τρόπου ρυθμίσεως των όρων αμοιβής του επί σχέσει εργασίας ιδιωτικού δικαίου προσωπικού του Δημοσίου Ν.Π.Δ.Δ. και Ο.Τ.Α.». 2.Δεν θίγονται υπό της παρούσης, διατηρούμεναι εν ισχύϊ αι διατάξεις της παρ. 2 της υπ’ αριθ. 744/20.7.1974 (ΦΕΚ 734 τ. Β΄της 22.7.1974) του εξ ημών Υπουργού Απασχολήσεως ως και αι τοιαύται της υπ’ αριθ. 767/22.7.1974, (ΦΕΚ 734 τ. Β΄της 22.7.1974) αποφάσεως των Υπουργών Συντονισμού – Προγραμματισμού, Απασχολήσεως και Κοινωνικών Υπηρεσιών. 3.Όπου εις τας κατά την προηγουμένην παρ. αποφάσεις, γίνεται αναφορά εις υπουργικάς αποφάσεις, συλλογικάς συμβάσεις και αποφάσεις διαιτησίας, ισχυούσας κατά την έκδοσίν των, ως τοιαύται λογίζονται και αι μετά την άρσιν της αναστολής εφαρμογής του Νόμ. 3239/55 κλπ. συναπτόμεναι συλλογικαί συμβάσεις και εκδιδόμεναι υπουργικαί αποφάσεις και αποφάσεις διαιτησίας. 